Trusts Duet XP trådløse hovedtelefoner kan også oplade din telefon

Trust har i dag udsendt en pressemeddelelse, hvori de løfter sløret for AirPods-konkurrenten Duet XP, et nyt trådløst in-ear headset med Bluetooth 5.0, AAC-understøttelse og en mobil oplader der strækker batterilevetiden op til voldsomme 45 timer på farten.

Ifølge meddelelsen kan Duet XP klare op til fire timers musikafspilning eller telefonsamtaler på en enkelt opladning. Det medfølgende etui har et indbygget batteri på 2.200 mAh og fungerer samtidig som oplader – en fuld opladning af Duet XP tager en time, og du kan desuden bruge etuiet som nødoplader til din smartphone eller andre mobile enheder.

Bluetooth 5.0 giver længere batterilevetid samt ekstra funktioner såsom multipoint-forbindelse (samtidig tilknytning til flere Bluetooth-kilder) og mulighed for at undersøge Duet XP’s batteristatus på din smartphone.

Holder du afspilningsknappen inde i to sekunder, får du direkte adgang til din smartphones stemmeassistent. Vent på tonen, så kan du indstille en påmindelse, høre vejrudsigten, ringe op eller noget helt andet – uden at tage telefonen op af lommen.

Trust Duet XP kan købes i Danmark fra slutningen af maj til en vejledende udsalgspris på 699 kroner.

Her er nøglefunktionerne:

100% trådløst – ingen kabler, ultimativ frihed

Beskyttende etui med indbygget batteri på 2200 mAh (op til 12 fulde opladninger)

Op til 4 timers musik eller telefonsamtaler på en fuld opladning, 80 timers standby

Avanceret Bluetooth 5.0-teknologi med ekstra funktioner, f.eks. multipoint-forbindelse samt visning af resterende batteri på smartphone

AAC-understøttelse sikrer høj lydkvalitet (kun iOS og Android)

Sidder sikkert i øret, også under træningen: medfølgende ørepropper i tre størrelser med fleksibel silikonestruktur og vandtæt design (IPX5)

Mikrofon med støjreduktion og stereolyd sikrer krystalklare telefonsamtaler

Genvejsknap til stemmeassistenter på smartphone (Siri, Google Assistent osv.)

Opladeretuiet fungerer også som nødoplader til smartphones og andre mobile enheder

Trusts Duet XP trådløse hovedtelefoner kan også oplade din telefon